Марко Краљевић избавља Секулу Бановића
0001    Стаде цика Бановић-Секула, 
0002    Е га жива уфатише Турци, 
0003    Воде га зеленом планином. 
0004    Кад дођоше испод двора Марка, 
0005    Но је Марка санак преварио; 
0006    Кад Секула Турци проведоше, 
0007    Но га буди вјереница љуба: 
0008    ”Диг’ се, Марко, главу не дигнуо, 
0009    Турци роба проведоше жива, 
0010    Ка’ да бјеше Бановац Секула!” 
0011    Скочи Марко од земље на ноге, 
0012    С чивилука сабљу дофатио, 
0013    И Шарчића коња окрочио, 
0014    А потрча зеленом планином, 
0015    Пред Турцима на друм запануо, 
0016    Па дочека тридес’ Тураках – 
0017    Ер се Турци збора зађеднули 
0018    Кад је Марка кликова Секула 
0019    Да га отме Марко од Тураках. 
0020    Секуле њима бесједио; 
0021    ”Ха, ха, Турци, зла ви памет била – 
0022    Ако ћете мене изгубит’, 
0023    Јадни ће ме Марко освјетит’, 
0024    А од Стамбола врата затворит’, 
0025    Да не излази ока за сједока!” 
0026    Но му вика Туре Рустем-бего: 
0027    ”Прођи се, Бановац Секула, 
0028    Не кажуј ми црне бугарине 
0029    Који нема паре ни динара, 
0030    Ни да пије ни да се оструже – 
0031    Далеко је и даље ни био!” 
0032    Таде вика Краљевићу Марко: 
0033    ”Стан’, Турчине, од курве копиле, 
0034    Близу сам ти и ближи ти био!” 
0035    Од бедре је сабљу повадио, 
0036    Посјече тридесет Тураках, 
0037    А уфати Рустем-бега жива, 
0038    Окиди му из рамена руке, 
0039    Те га посла у Стамболу грдна, 
0040    А он поведе на дворе Секуле. 
0041    Марко димно дочека Секула; 
0042    У Секуле је доста поштења, 
0043    Он извади стотину цекина, 
0044    Те дарова Маркову љубовцу. 
0045    То је било кад се чинило. 

Српске епске народне песме
Циклус песама о Марку Краљевићу